title: Komisjoni rakendusmäärus (EL) 2018/660, 26. aprill 2018, millega pikendatakse toimeaine bentasooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               30.4.2018

               ET

               Euroopa Liidu Teataja

               L 110/122

         KOMISJONI RAKENDUSMÄÄRUS (EL) 2018/660,
   26. aprill 2018,
   millega pikendatakse toimeaine bentasooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:

               (1)

               Komisjoni direktiiviga 2000/68/EÜ (2) kanti bentasoon toimeainena nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine bentasooni heakskiit, nagu on sätestatud komisjoni rakendusmääruse (EL) nr 540/2011 lisa A osas, aegub 30. juunil 2018.

               (4)

               Taotlus pikendada bentasooni kuulumist nõukogu direktiivi 91/414/EMÜ I lisasse esitati vastavalt komisjoni määruse (EL) nr 1141/2010 (5) artiklile 4 kõnealuses artiklis sätestatud ajavahemiku jooksul.

               (5)

               Taotlejad esitasid täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 8. jaanuaril 2014 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejatele ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               20. aprillil 2015 esitas toiduohutusamet komisjonile oma järelduse (6) selle kohta, kas võib eeldada, et bentasoon vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse läbivaatamisaruande bentasooni kohta alalisele taime-, looma-, toidu- ja söödakomiteele 8. oktoobril 2015.

               (9)

               Taotlejatele anti võimalus esitada märkusi esialgse läbivaatamisaruande kohta.

               (10)

               Vähemalt ühe bentasooni sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane bentasooni heakskiitu pikendada.

               (11)

               Sellele vaatamata on mitu liikmesriiki oma riiklike põhjavee seireprogrammide raames teinud kindlaks bentasooni esinemise põhjavees ning toiduohutusameti arvates ei saa välistada põhjavee saastumist teatavate kasutusviiside ja tundlike mullatingimuste korral.

               (12)

               Arvestades riiklike põhjavee seireprogrammide tulemusi ning pidades silmas vajadust tagada ohutuse ja kaitse kõrge tase, mis vastab liidus kohaldatavale kõrgele kaitsetasemele, on asjakohane pikendada bentasooni heakskiidu kehtivusaega seitsme aasta võrra, millega tagatakse, et muude toimeainetega võrreldes korraldatakse bentasooni uus hindamine esmajärjekorras, võimaldades seeläbi arvesse võtta ka riiklike põhjavee seireprogrammide asjakohastatud tulemusi.

               (13)

               Bentasooni heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida bentasooni sisaldavate taimekaitsevahendite puhul võidakse lubada. Seepärast on asjakohane kaotada üksnes herbitsiidina kasutamise piirang.

               (14)

               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (15)

               Rakendusmääruse (EL) nr 540/2011 lisa tuleks vastavalt muuta.

               (16)

               Komisjoni rakendusmäärusega (EL) 2017/841 (7) pikendati bentasooni heakskiidu kehtivusaega 30. juunini 2018, et pikendamise saaks lõpule viia enne kõnealuse aine heakskiidu aegumist. Võttes arvesse, et heakskiidu pikendamise otsus võeti vastu juba enne seda kuupäeva, tuleks käesolevat määrust kohaldada alates 1. juunist 2018.

               (17)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine bentasooni heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. aprill 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 23. oktoobri 2000. aasta direktiiv 2000/68/EÜ toimeaine (bentasoon) lisamise kohta taimekaitsevahendite turuleviimist käsitleva nõukogu direktiivi 91/414/EMÜ I lisasse (EÜT L 276, 28.10.2000, lk 41).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

      (6)  EFSA Journal 2015;13(4):4077, 153 lk. doi:10.2903/j.efsa.2015.4077.

      (7)  Komisjoni 17. mai 2017. aasta rakendusmäärus (EL) 2017/841, millega muudetakse rakendusmäärust (EL) nr 540/2011 seoses toimeainete α-tsüpermetriini, Ampelomyces quisqualis'e tüve AQ 10, benalaksüüli, bentasooni, bifenasaadi, bromoksüniili, karfentrasoon-etüüli, kloroprofaami, tsüasofamiidi, desmedifaami, dikvaadi, DPX KE 459 (metüülflupüürsulfurooni), etoksasooli, famoksadooni, fenamidooni, flumioksasiini, foraamsulfurooni, Gliocladium catenulatum'i tüve J1446, imasamoksi, isoksaflutooli, laminariini, metalaksüül-M-i, metoksüfenosiidi, milbemektiini, oksasulfurooni, pendimetaliini, fenmedifaami, pümetrosiini, S-metolakloori ja trifloksüstrobiini heakskiidu kehtivusaja pikendamisega (ELT L 125, 18.5.2017, lk 12).

      I LISA

                  Tavanimetus, identifitseerimisnumbrid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Bentasoon
                  CASi nr 25057-89-0
                  CIPACi nr 366

                  3-isopropüül-(1H)-2,1,3-bensotiadiasiin-4-(3H)-oon-2,2-dioksiid

                  ≥ 960 g/kg
                  1,2-dikloroetaan < 3 mg/kg

                  1. juuni 2018

                  31. mai 2025

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bentasooni kohta koostatud läbivaatamisaruande järeldusi, eriti selle I ja II liidet.
                  Üldhindamisel pööravad liikmesriigid erilist tähelepanu:

                              —

                              tehnilisele kirjeldusele;

                              —

                              käitlejate ja töötajate kaitsele;

                              —

                              lindudele ja imetajatele avalduvale riskile;

                              —

                              põhjavee kaitsele, eelkõige, aga mitte ainult joogiveekaitsealadel, ning kaaluvad hoolikalt kasutamise ajastust, mulla- ja/või ilmastikutingimusi.

                        Vajaduse korral hõlmavad kasutustingimused riskivähendusmeetmete võtmist.
                  Taotleja esitab komisjonile, liikmesriikidele ja toiduohutusametile 1. veebruariks 2019 kinnitava teabe seoses OECD kontseptuaalses raamistikus praegu ette nähtud 2./3. taseme katsetega, millega uuritakse bentasooni võimalikku endokriinset toimet.

         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 11 bentasooni kohta.

                  2)

                  B osasse lisatakse järgmine kanne:

                              Number

                              Tavanimetus, identifitseerimisnumbrid

                              IUPACi nimetus

                              Puhtus (1)

                              Heakskiitmise kuupäev

                              Heakskiitmise aegumine

                              Erisätted

                              „120

                              Bentasoon
                              CASi nr 25057-89-0
                              CIPACi nr 366

                              3-isopropüül-(1H)-2,1,3-bensotiadiasiin-4-(3H)-oon-2,2-dioksiid

                              ≥ 960 g/kg
                              1,2-dikloroetaan < 3 mg/kg

                              1. juuni 2018

                              31. mai 2025

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse bentasooni kohta koostatud läbivaatamisaruande järeldusi, eriti selle I ja II liidet.
                              Üldhindamisel pööravad liikmesriigid erilist tähelepanu:

                                          —

                                          tehnilisele kirjeldusele;

                                          —

                                          käitlejate ja töötajate kaitsele;

                                          —

                                          lindudele ja imetajatele avalduvale riskile;

                                          —

                                          põhjavee kaitsele, eelkõige, aga mitte ainult joogiveekaitsealadel, ning kaaluvad hoolikalt kasutamise ajastust, mulla- ja/või ilmastikutingimusi.

                                    Vajaduse korral hõlmavad kasutustingimused riskivähendusmeetmete võtmist.
                              Taotleja esitab komisjonile, liikmesriikidele ja toiduohutusametile 1. veebruariks 2019 kinnitava teabe seoses OECD kontseptuaalses raamistikus praegu ette nähtud 2./3. taseme katsetega, millega uuritakse bentasooni võimalikku endokriinset toimet.“

         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.


title: Komisjoni rakendusmäärus (EL) 2018/670, 30. aprill 2018, millega muudetakse rakendusmäärust (EL) nr 540/2011 seoses toimeainete bromukonasooli, buprofesiini, haloksüfop-P ja napropamiidi heakskiidu kehtivusaja pikendamisega (EMPs kohaldatav tekst )

text:
               3.5.2018

               ET

               Euroopa Liidu Teataja

               L 113/1

         KOMISJONI RAKENDUSMÄÄRUS (EL) 2018/670,
   30. aprill 2018,
   millega muudetakse rakendusmäärust (EL) nr 540/2011 seoses toimeainete bromukonasooli, buprofesiini, haloksüfop-P ja napropamiidi heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ (1) kehtetuks tunnistamise kohta, eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 kohaselt heakskiidetuks.

               (2)

               Toimeainete haloksüfop-P ja napropamiidi heakskiidu kehtivusaeg lõpeb 31. detsembril 2020.

               (3)

               Toimeainete bromukonasooli ja buprofesiini heakskiidu kehtivusaeg lõpeb 31. jaanuaril 2021.

               (4)

               Käesoleva määrusega hõlmatud toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (3). Tõenäoliselt aga lõpeb kõnealuste ainete heakskiidu kehtivusaeg taotlejast mittesõltuvatel põhjustel enne, kui võetakse vastu otsus ainete heakskiidu pikendamise kohta. Seepärast on vaja pikendada kõnealuste ainete heakskiidu kehtivusaega kooskõlas määruse (EÜ) nr 1107/2009 artikliga 17.

               (5)

               Arvestades aega ja ressursse, mida on vaja suure arvu 2019.–2021. aastal lõppeva heakskiidu kehtivusajaga toimeainete heakskiidu pikendamise taotluste hindamiseks, loodi komisjoni rakendusotsusega C(2016) 6104 (4) tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.

               (6)

               Kuna käesoleva määruse alla kuluvad toimeained ei kuulu rakendusotsuses C(2016) 6104 esitatud prioriteetsetesse kategooriatesse, tuleks nende heakskiidu kehtivusaega pikendada kahe või kolme aasta võrra, võttes arvesse kehtivaid aegumistähtaegu, nõuet esitada toimeainete täiendavad toimikud vastavalt rakendusmääruse (EL) nr 844/2012 artikli 6 lõikele 3 hiljemalt 30 kuud enne heakskiidu kehtivusaja lõppu, vajadust tagada referent- ja kaasreferentliikmesriikide vahel ülesannete ja töö ühtlane jaotamine, samuti hindamiseks ja otsustamiseks vajalike ressursside olemasolu. Seepärast on asjakohane pikendada toimeaine buprofesiini heakskiidu kehtivusaega kahe aasta võrra ning toimeainete bromukonasooli, haloksüfop-P ja napropamiidi heakskiidu kehtivusaega kolme aasta võrra.

               (7)

               Pidades silmas määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja aegumist ei ole kooskõlas rakendusmäärusega (EL) nr 844/2012 esitatud ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

               (8)

               Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

               (9)

               Seepärast tuleks rakendusmäärust (EL) nr 540/2011 vastavalt muuta.

               (10)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (4)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).

      LISA
      Rakendusmääruse (EL) nr 540/2011 lisa A osa muudetakse järgmiselt:

                  1)

                  309. reas asendatakse haloksüfop-P-d käsitleva kande kuuendas veerus („Heakskiitmise aegumine“) kuupäev järgmisega „31. detsember 2023“;

                  2)

                  310. reas asendatakse napropamiidi käsitleva kande kuuendas veerus („Heakskiitmise aegumine“) kuupäev järgmisega „31. detsember 2023“;

                  3)

                  318. reas asendatakse bromukonasooli käsitleva kande kuuendas veerus („Heakskiitmise aegumine“) kuupäev järgmisega „31. jaanuar 2024“;

                  4)

                  320. reas asendatakse buprofesiini käsitleva kande kuuendas veerus („Heakskiitmise aegumine“) kuupäev järgmisega „31. jaanuar 2023“.


title: Komisjoni rakendusmäärus (EL) 2018/679, 3. mai 2018, millega pikendatakse toimeaine forkloorfenurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               4.5.2018

               ET

               Euroopa Liidu Teataja

               L 114/18

         KOMISJONI RAKENDUSMÄÄRUS (EL) 2018/679,
   3. mai 2018,
   millega pikendatakse toimeaine forkloorfenurooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ (1) kehtetuks tunnistamise kohta, eriti selle artikli 20 lõiget 1,
   ning arvestades järgmist:

               (1)

               Komisjoni direktiiviga 2006/10/EÜ (2) kanti toimeaine forkloorfenuroon nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine forkloorfenurooni heakskiit, nagu on sätestatud rakendusmääruse (EL) nr 540/2011 lisa A osas, aegub 31. oktoobril 2018.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus forkloorfenurooni heakskiidu pikendamiseks.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 27. mail 2016 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               31. mail 2017 esitas toiduohutusamet komisjonile oma järelduse (6) selle kohta, kas forkloorfenuroon võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamist käsitleva esialgse aruande forkloorfenurooni kohta alalisele taime-, looma-, toidu- ja söödakomiteele 5. oktoobril 2017.

               (9)

               Komisjon palus taotlejal esitada forkloorfenurooni käsitleva läbivaatamisaruande kohta oma märkused. Taotleja esitas oma märkused ja need on põhjalikult läbi vaadatud.

               (10)

               Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud.

               (11)

               Forkloorfenurooni heakskiidu pikendamise riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida forkloorfenurooni sisaldavate taimekaitsevahendite puhul võidakse lubada. Seega on asjakohane taimekasvuregulaatorina kasutamise piirang kaotada.

               (12)

               Seepärast on asjakohane forkloorfenurooni heakskiitu pikendada.

               (13)

               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud.

               (14)

               Vastavalt määruse (EÜ) nr 1107/2009 artikli 20 lõikele 3 koostoimes artikli 13 lõikega 4, tuleks komisjoni rakendusmääruse (EL) nr 540/2011 lisa vastavalt muuta.

               (15)

               Komisjoni rakendusmäärusega (EL) 2017/1511 (7) pikendati forkloorfenurooni heakskiidu kehtivusaega 31. oktoobrini 2018, et pikendamise saaks lõpule viia enne kõnealuse toimeaine heakskiidu aegumist. Kuna heakskiidu pikendamist käsitlev otsus on vastu võetud enne heakskiidu pikendatud kehtivusaja lõppkuupäeva, tuleks käesolevat määrust kohaldada alates 1. juunist 2018.

               (16)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine forkloorfenurooni heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. mai 2018

            Komisjoni nimel

            president

         Jean-Claude JUNCKER

      (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

      (2)  Komisjoni 27. jaanuari 2006. aasta direktiiv 2006/10/EÜ, millega muudetakse nõukogu direktiivi 91/414/EMÜ, et lisada toimeainete hulka forkloorfenuroon ja indoksakarb (ELT L 25, 28.1.2006, lk 24).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA Journal 2017;15(6):4874, 18 lk Kättesaadav internetis: www.efsa.europa.eu.

      (7)  Komisjoni 30. augusti 2017. aasta rakendusmäärus (EL) 2017/1511, millega muudetakse rakendusmäärust (EL) nr 540/2011 seoses toimeainete 1-metüültsüklopropeeni, beeta-tsüflutriini, klorotaloniili, klorotolurooni, tsüpermetriini, daminosiidi, deltametriini, dimeteenamiid-p, flufenatseedi, flurtamooni, forkloorfenurooni, fostiasaadi, indoksakarbi, iprodiooni, MCPA, MCPB, siltiofaami, metüültiofanaadi ja tribenurooni heakskiidu kehtivusaja pikendamisega (ELT L 224, 31.8.2017, lk 115).

      I LISA

                  Tavanimetus, identifitseerimisnumbrid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Forkloorfenuroon
                  CASi nr 68157-60-8
                  CIPACi nr 633

                  1-(2-kloro-4-püridüül)-3-fenüüluurea

                  ≥ 978 g/kg

                  1.6.2018

                  31.5.2033

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse forkloorfenurooni heakskiidu pikendamist käsitleva aruande järeldusi, eriti selle I ja II liidet.
                  Üldhindamisel pööravad liikmesriigid erilist tähelepanu:

                              —

                              tarbijaile avalduvale ohule seoses söödava koorega puuviljakultuuride metaboliitidest tingitud võimaliku riskiga.

                        Vajaduse korral hõlmavad kasutustingimused riskivähendusmeetmete võtmist.

         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 118 forkloorfenurooni kohta;

                  2)

                  B osasse lisatakse järgmine kanne:

                              Number

                              Tavanimetus, identifitseerimisnumbrid

                              IUPACi nimetus

                              Puhtus (1)

                              Heakskiitmise kuupäev

                              Heakskiitmise aegumine

                              Erisätted

                              „122

                              Forkloorfenuroon
                              CASi nr 68157-60-8
                              CIPACi nr 633

                              1-(2-kloro-4-püridüül)-3-fenüüluurea

                              ≥ 978 g/kg

                              1.6.2018

                              31.5.2033

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse forkloorfenurooni heakskiidu pikendamist käsitleva aruande järeldusi, eriti selle I ja II liidet.
                              Üldhindamisel pööravad liikmesriigid erilist tähelepanu:

                                          —

                                          tarbijaile avalduvale ohule seoses söödava koorega puuviljakultuuride metaboliitidest tingitud võimaliku riskiga.

                                    Vajaduse korral hõlmavad kasutustingimused riskivähendusmeetmete võtmist.

         (1)  Täiendavad toimeaine identifitseerimisandmed ja toimeaaine omadused on esitatud läbivaatamisaruandes.“


title: Komisjoni rakendusmäärus (EL) 2018/692, 7. mai 2018, millega pikendatakse toimeaine zoksamiidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

text:
               8.5.2018

               ET

               Euroopa Liidu Teataja

               L 117/9

         KOMISJONI RAKENDUSMÄÄRUS (EL) 2018/692,
   7. mai 2018,
   millega pikendatakse toimeaine zoksamiidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:

               (1)

               Komisjoni direktiiviga 2003/119/EÜ (2) kanti toimeaine zoksamiid nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeaine zoksamiidi heakskiit, nagu on sätestatud rakendusmääruse (EL) nr 540/2011 lisa A osas, lõpeb 31. jaanuaril 2019.

               (4)

               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus zoksamiidi heakskiidu pikendamiseks.

               (5)

               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

               (6)

               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 5. augustil 2016 Euroopa Toiduohutusametile (edaspidi „toiduohutusamet“) ja komisjonile.

               (7)

               Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

               (8)

               21. augustil 2017 esitas toiduohutusamet komisjonile oma järelduse (6) selle kohta, kas zoksamiid võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande zoksamiidi kohta alalisele taime-, looma-, toidu- ja söödakomiteele 26. jaanuaril 2018.

               (9)

               Taotlejale anti võimalus esitada pikendamise esialgse aruande kohta märkusi. Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmisnõuded on täidetud.

               (10)

               Seepärast on asjakohane zoksamiidi heakskiitu pikendada.

               (11)

               Zoksamiidi heakskiidu pikendamist käsitlev riskihindamine põhineb piiratud arvul iseloomulikel kasutusviisidel, mis siiski ei sea piiranguid nendele kasutusviisidele, mida zoksamiidi sisaldavate taimekaitsevahendite puhul võidakse lubada. Seepärast on asjakohane kaotada üksnes fungitsiidina kasutamise piirang.

               (12)

               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (13)

               Seepärast tuleks rakendusmäärust (EL) nr 540/2011 vastavalt muuta.

               (14)

               Komisjoni rakendusmäärusega (EL) 2018/84 (7) pikendati zoksamiidi heakskiidu kehtivusaega 31. jaanuarini 2019, et pikendamise saaks lõpule viia enne kõnealuse toimeaine heakskiidu aegumist. Ent kuna heakskiidu pikendamise otsus võeti vastu enne pikendatud kehtivusaja lõppkuupäeva, tuleks käesolevat määrust kohaldada alates 1. juulist 2018.

               (15)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine zoksamiidi heakskiitu pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2018

            Komisjoni nimel

            president

         Jean-Claude JUNCKER

      (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

      (2)  Komisjoni 5. detsembri 2003. aasta direktiiv 2003/119/EÜ, millega muudetakse nõukogu direktiivi 91/414/EMÜ toimeainete mesosulfurooni, propoksükarbasooni ja zoksamiidi lisamisega (ELT L 325, 12.12.2003, lk 41).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      (6)  EFSA Journal 2017; 15(9): 4980. Kättesaadav internetis: www.efsa.europa.eu.

      (7)  Komisjoni 19. jaanuari 2018. aasta rakendusmäärus (EL) 2018/84, millega muudetakse rakendusmäärust (EL) nr 540/2011 seoses toimeainete kloropürifossi, metüülkloropürifossi, klotianidiini, vaseühendite, dimoksüstrobiini, mankotseebi, mekoprop-P, metiraami, oksamüüli, petoksamiidi, propikonasooli, propineebi, propüsamiidi, püraklostrobiini ja zoksamiidi heakskiidu kehtivusaja pikendamisega (ELT L 16, 20.1.2018, lk 8).

      I LISA

                  Tavanimetus, identifitseerimisnumbrid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  Zoksamiid
                  CASi nr: 156052-68-5
                  CIPACi nr: 640

                  (RS)-3,5-dikloro-N-(3-kloro-1-etüül-1-metüül-2-oksopropüül)-p-toluamiid

                  ≥ 953 g/kg

                  1. juuli 2018

                  30. juuni 2033

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse zoksamiidi kohta koostatud pikendamisaruande järeldusi, eelkõige selle I ja II liidet.
                  Üldhindamisel pööravad liikmesriigid erilist tähelepanu järgmisele:

                              —

                              põhjavee kaitsele metaboliidi RH-141455 eest,

                              —

                              mesilaste, veeorganismide ja vihmausside kaitsele.

                        Vajaduse korral hõlmavad kasutustingimused riskivähendusmeetmete võtmist.
                  Taotleja esitab komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta joogivees esinevatele jääkidele kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.

         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 77 zoksamiidi kohta.

                  2)

                  B osasse lisatakse järgmine kanne:

                              Number

                              Tavanimetus, identifitseerimisnumbrid

                              IUPACi nimetus

                              Puhtus (1)

                              Heakskiitmise kuupäev

                              Heakskiidu aegumine

                              Erisätted

                              „123

                              Zoksamiid
                              CASi nr: 156052-68-5
                              CIPACi nr: 640

                              (RS)-3,5-dikloro-N-(3-kloro-1-etüül-1-metüül-2-oksopropüül)-p-toluamiid

                              ≥ 953 g/kg

                              1. juuli 2018

                              30. juuni 2033

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse zoksamiidi kohta koostatud pikendamisaruande järeldusi, eelkõige selle I ja II liidet.
                              Üldhindamisel pööravad liikmesriigid erilist tähelepanu järgmisele:

                                          —

                                          põhjavee kaitsele metaboliidi RH-141455 eest,

                                          —

                                          mesilaste, veeorganismide ja vihmausside kaitsele.

                                    Vajaduse korral hõlmavad kasutustingimused riskivähendusmeetmete võtmist.
                              Taotleja esitab komisjonile, liikmesriikidele ja toiduohutusametile kinnitava teabe veetöötlemisprotsesside mõju kohta joogivees esinevatele jääkidele kahe aasta jooksul pärast seda, kui komisjon on avalikustanud juhenddokumendi, milles käsitletakse pinna- ja põhjavees esinevatele jääkidele veetöötlemisprotsesside tulemusena avalduva mõju hindamist.“

         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.


title: Nõukogu rakendusmäärus (EL) 2018/689, 7. mai 2018, millega rakendatakse määruse (EL) nr 1352/2014 (piiravate meetmete kohta seoses olukorraga Jeemenis) artikli 15 lõiget 3

text:
               8.5.2018

               ET

               Euroopa Liidu Teataja

               L 117/1

         NÕUKOGU RAKENDUSMÄÄRUS (EL) 2018/689,
   7. mai 2018,
   millega rakendatakse määruse (EL) nr 1352/2014 (piiravate meetmete kohta seoses olukorraga Jeemenis) artikli 15 lõiget 3
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 2014. aasta määrust (EL) nr 1352/2014 piiravate meetmete kohta seoses olukorraga Jeemenis, (1) eriti selle artikli 15 lõiget 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 18. detsembril 2014 vastu määruse (EL) nr 1352/2014.

               (2)

               ÜRO Julgeolekunõukogu resolutsiooni 2140 (2014) punkti 19 alusel loodud ÜRO Julgeolekunõukogu komitee ajakohastas 23. aprillil 2018 teavet seoses ühe isikuga, kelle suhtes kohaldatakse piiravaid meetmeid.

               (3)

               Määruse (EL) nr 1352/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1352/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2018

            Nõukogu nimel

            eesistuja

         E. ZAHARIEVA

      (1)  ELT L 365, 19.12.2014, lk 60.

      LISA
      Allpool nimetatud isikut käsitlev kanne asendatakse järgmise kandega:

                     „3.

                     Ali Abdullah Saleh (teise nimega: Ali Abdallah Salih).
                     Algupärane kirjaviis:
                     Loetellu kandmise põhjus: a) Jeemeni Üldise Rahvakongressi Partei juht b) Jeemeni Vabariigi endine president. Sünniaeg: a) 21.3.1945; b) 21.3.1946; c) 21.3.1942; d) 21.3.1947. Sünnikoht: a) Bayt al-Ahmar, Sanaa kubernerkond, Jeemen; b) Sanaa, Jeemen; c) Sanaa, Sanhan, Al-Rib' al-Sharqi. Kodakondsus: Jeemeni. Passi number: 00016161 (Jeemen). Isikukood: 01010744444. Muu teave: Sugu: mees. Staatus: teadaolevalt surnud. Link Interpoli ja ÜRO Julgeolekunõukogu eriteate veebilehele: https://www.interpol.int/en/notice/search/un/5837306. ÜRO poolt loetellu kandmise kuupäev: 7.11.2014 (muudetud 20. nov. 2014, 23. apr. 2018).

                        Lisateave sanktsioonide komitee poolt loetellu kandmise põhjuste kirjeldavast kokkuvõttest

                     Ali Abdullah Saleh kanti loetellu 7. novembril 2014 resolutsiooni nr 2140 (2014) punktide 11 ja 15 kohaste sanktsioonidega seoses, kuna ta vastab kõnealuse resolutsiooni punktides 17 ja 18 esitatud kriteeriumitele.
                     Ali Abdullah Saleh on osalenud tegevuses, mis ohustab rahu, julgeolekut või stabiilsust Jeemenis (muu hulgas tegevus, mis takistab Jeemeni valitsuse ja opositsiooni vahelise 23. novembri 2011. aasta kokkuleppe rakendamist, millega nähakse ette võimu rahumeelne üleminek Jeemenis) või tegevuses, mis takistab poliitilist protsessi Jeemenis.
                     Pärsia lahe koostöönõukogu toetatud 23. novembri 2011. aasta kokkuleppe tulemusena astus Ali Abdullah Saleh tagasi Jeemeni presidendi ametikohalt pärast enam kui 30 aastat.
                     Alates 2012. aasta sügisest on Ali Abdullah Saleh'st väidetavalt saanud vägivaldse Houthi liikumise üks põhilisi toetajaid Põhja-Jeemenis.
                     2013. aasta veebruaris Lõuna-Jeemenis toimunud kokkupõrked olid Saleh', AQAP ja lõuna separatisti Ali Salim al-Bayd'i ühiste pingutuste tulemus probleemide tekitamiseks enne 18. märtsil 2013 toimunud Jeemeni riigisisest dialoogikonverentsi. Hiljem, alates 2014. aasta septembrist on Saleh üritanud Jeemenit destabiliseerida, kutsudes inimesi üles nõrgestama keskvalitsust ja tekitama piisavalt ebastabiilsust riigipöörde võimaldamiseks. ÜRO Jeemeni ekspertide rühma 2014. aasta septembri aruande kohaselt toetab Saleh mõningate Jeemeni rühmituste vägivaldset tegevust rahaliste vahendite ja poliitilise toetuse kaudu ning tagades, et rahvakongressi (GPC) liikmed aitavad jätkuvalt kaasa Jeemeni destabiliseerimisele erinevatel viisidel.“


title: Komisjoni rakendusmäärus (EL) 2018/690, 7. mai 2018, millega muudetakse rakendusmäärust (EL) nr 540/2011 seoses toimeaine fenasakviini heakskiitmise tingimustega (EMPs kohaldatav tekst )

text:
               8.5.2018

               ET

               Euroopa Liidu Teataja

               L 117/3

         KOMISJONI RAKENDUSMÄÄRUS (EL) 2018/690,
   7. mai 2018,
   millega muudetakse rakendusmäärust (EL) nr 540/2011 seoses toimeaine fenasakviini heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Komisjoni direktiiviga 2011/39/EL (2) kanti toimeaine fenasakviin nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisas esitatud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Toimeainet fenasakviini, nagu on sätestatud rakendusmääruse (EL) nr 540/2011 lisa A osas, on lubatud kasutada akaritsiidina üksnes kasvuhoones kasvatatavate dekoratiivtaimede puhul.

               (4)

               Vastavalt määruse (EÜ) nr 1107/2009 artikli 7 lõikele 1 esitas toimeaine tootja Gowan Comércio Internacional e Serviços Limitada määratud referentliikmesriigile Kreekale 19. septembril 2011 taotluse fenasakviini heakskiitmise tingimuste muutmiseks, et võimaldada selle kasutamist viinamarjade, tsitruseliste, õunviljade ja luuviljade puhul. Referentliikmesriik leidis, et taotlus on vastuvõetav.

               (5)

               Referentliikmesriik valmistas ette esialgse hindamisaruande lisandi ja esitas selle 14. veebruaril 2012 Euroopa Toiduohutusametile (edaspidi „amet“) ja komisjonile.

               (6)

               Amet edastas esialgse hindamisaruande lisandi taotlejale ja teistele liikmesriikidele märkuste tegemiseks ning tegi selle üldsusele kättesaadavaks määruse (EÜ) nr 1107/2009 artikli 12 lõike 1 kohaselt.

               (7)

               Toiduohutusamet esitas 19. märtsil 2013 komisjonile oma järelduse (5) toimeaine fenasakviini uute kasutusviiside eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon saatis muudetud läbivaatamisaruande kavandi taotlejale märkuste tegemiseks 17. septembril 2013 ning alalisele toiduahela ja loomatervishoiu komiteele 2. oktoobril 2013. Alaline komitee ei jõudnud otsusele, kas on sobiv muuta fenasakviini heakskiitmise tingimusi, nagu taotleja soovis.

               (8)

               Pärast toimiku edasist uurimist koostas komisjon esialgse läbivaatamisaruande lisandi kavandi ja fenasakviini käsitleva määruse eelnõu. Komisjon esitas lisandi kavandi ja määruse eelnõu kohta alalisele taime-, looma-, toidu- ja söödakomiteele 13. detsembril 2017.

               (9)

               Komisjon palus taotlejal esitada fenasakviini käsitleva läbivaatamisaruande lisandi kavandi kohta oma märkused. Taotleja esitas oma märkused ja need on põhjalikult läbi vaadatud.

               (10)

               Ei ole tõendatud, et fenasakviini sisaldavad taimekaitsevahendid üldjoontes vastavad määruse (EÜ) nr 1107/2009 artiklis 4 sätestatud nõuetele, välja arvatud juhul, kui peetakse kinni kehtivast piirangust kasutada neid kasvuhoones. Seega on asjakohane säilitada piirang kasutamiseks üksnes kasvuhoones, nagu see on määratletud määruse (EÜ) nr 1107/2009 artikli 3 lõikes 27.

               (11)

               Vähemalt ühe kõnealust toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et taimekaitsevahendi kasutamisel söödavate taimede puhul on täidetud määruse (EÜ) nr 1107/2009 artiklis 4 sätestatud heakskiitmisnõuded. Seepärast on asjakohane kaotada piirang, mis lubab fenasakviini kasutada üksnes dekoratiivtaimede puhul.

               (12)

               Määruse (EÜ) nr 1107/2009 artikli 13 lõike 2 kohaselt ja koostoimes artikliga 6 ning teaduse ja tehnika arengut arvestades on siiski vaja ja asjakohane muuta toimeaine fenasakviini heakskiitmise tingimusi, jättes alles teatavad tingimused ja piirangud. Seepärast tuleks rakendusmäärust (EL) nr 540/2011 vastavalt muuta.

               (13)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse lisale.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2018

            Komisjoni nimel

            president

         Jean-Claude JUNCKER

      (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

      (2)  Komisjoni 11. aprilli 2011. aasta rakendusdirektiiv 2011/39/EL, millega muudetakse nõukogu direktiivi 91/414/EMÜ, et lisada toimeainete hulka fenasakviin, ja komisjoni otsust 2008/934/EÜ (ELT L 97, 12.4.2011, lk 30).

      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (5)  Euroopa Toiduohutusamet; Conclusion on the peer review of the pesticide risk assessment of the active substance fenazaquin („Järeldused toimeaine fenasakviini pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2013; 11(4):3166. [80 lk] doi:10.2903/j.efsa.2013.3166.

      LISA
      Rakendusmääruse (EL) nr 540/2011 lisa A osas asendatakse fenasakviini käsitlevas reas 342 veeru „Erisätted“ tekst järgmisega.

         „A OSA
         Lubatud kasutada ainult akaritsiidina kasvuhoones.
         B OSA
         Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees 11. märtsil 2011 fenasakviini kohta lõplikult vormistatud läbivaatamisaruande järeldusi, eelkõige selle I ja II liidet, ning alalises taime-, looma-, toidu- ja söödakomitees 22. märtsil 2018 fenasakviini kohta lõplikult vormistatud läbivaatamisaruande lisandit ning eriti selle I ja II liidet.
         Üldhindamisel pööravad liikmesriigid erilist tähelepanu:

                     a)

                     veeorganismide kaitsele;

                     b)

                     käitlejate kaitsele ja selle tagamisele, et kasutustingimustega nähtaks ette piisavad isikukaitsevahendid;

                     c)

                     mesilaste kaitsele;

                     d)

                     tolmeldavate mesilaste ja kimalaste suhtes avalduvale riskile, kui ainet kasutatakse kasvuhoonetes;

                     e)

                     riskile tarbijate suhtes, eelkõige seoses kasutamisel tekkinud jääkidega;

                     f)

                     kasutustingimustele, et hoida ära inimeste või loomade toiduks ettenähtud kultuuride kokkupuude fenasakviini jääkidega.

               Vajaduse korral hõlmavad kasutustingimused riskivähendusmeetmeid.“


title: Nõukogu rakendusmäärus (EL) 2018/698, 8. mai 2018, millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3

text:
               8.5.2018

               ET

               Euroopa Liidu Teataja

               LI 117/1

         NÕUKOGU RAKENDUSMÄÄRUS (EL) 2018/698,
   8. mai 2018,
   millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 10. märtsi 2014. aasta määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis, (1) eriti selle artikli 17 lõiget 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 10. märtsil 2014 vastu määruse (EL) nr 224/2014.

               (2)

               ÜRO Julgeolekunõukogu resolutsiooni 2127 (2013) alusel loodud ÜRO Julgeolekunõukogu komitee ajakohastas 26. aprillil 2018 teavet seoses ühe isikuga, kelle suhtes kohaldatakse piiravaid meetmeid.

               (3)

               Määruse (EL) nr 224/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 224/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. mai 2018

            Nõukogu nimel

            eesistuja

         E. ZAHARIEVA

      (1)  ELT L 70, 11.3.2014, lk 1.

      LISA
      Allpool nimetatud isikut käsitlev kanne asendatakse järgmise kandega.

                     „8.

                        Eugène BARRET NGAÏKOSSET (teise nimega: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) ‘The Butcher of Paoua’; g) Ngakosset)
                     Loetellu kandmise alus: a) KAVi presidendi turvaüksuse endine kapten; b) KAVi mereväe endine kapten
                     Sünniaeg: 8. oktoober 1967
                     Riiklik isikukood: sõjaväeline isikukood Kesk-Aafrika Vabariigi relvajõududes (FACA): 911-10-77
                     Aadress: Bangui, Kesk-Aafrika Vabariik.
                     ÜRO poolt loetellu kandmise kuupäev: 17. detsember 2015

                        Muu teave: kapten Eugène Barret Ngaïkosset on endise presidendi François Bozize presidendi turvaüksuse endine liige ning on seotud liikumisega anti-Balaka. Ta põgenes 17. mail 2015 pärast Brazzaville'ist väljaandmist vanglast ja lõi oma anti-Balaka rühmituse, kuhu kuuluvad endised FACA võitlejad. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/6217455.

                        Teave sanktsioonide komitee poolt loetellu kandmise põhjuste kirjeldavast kokkuvõttest:

                     Eugène Barret Ngaïkosset kanti 17. detsembril 2015 loetellu resolutsiooni 2196 (2015) punkti 11 ja punkti 12 alapunktide b ja f alusel, milles toodi esile „osalemine tegevuses või sellise tegevuse toetamine, millega ohustatakse KAVis rahu, stabiilsust või julgeolekut“. „osalevad sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas seksuaalsed vägivallateod, tsiviilisikute vastu suunatud rünnakud, etnilise või usulise taustaga rünnakud, rünnakud koolidele ja haiglatele, inimröövid ja sunniviisiline ümberasustamine“; ning tegelevad ÜRO missioonide või rahvusvaheliste rahuvalveüksuste, sealhulgas MINUSCA, Euroopa Liidu missioonide ja neid toetavate Prantsuse operatsioonide vastu suunatud rünnakute kavandamise, juhtimise, spondeerimise või toimepanemisega;

                           Lisateave

                     Ngaïkosset on Banguis alates 2015. aasta septembri lõpust aset leidnud vägivallategude üks peamistest toimepanijatest. Ngaïkosset ja teised „anti-balaka“ liikmed tegid rühmituse Ex-Séléka marginaliseerunud liikmetega koostööd KAVi üleminekuvalitsuse destabiliseerimiseks. 27. septembri ööl vastu 28. septembrit 2015. aastal püüdsid Ngaïkosset ja teised ebaõnnestunult tungida tormijooksuga eripolitsei „Izamo“ laagrisse, et varastada relvi ja laskemoona. 28. septembril piiras rühmitus ümber KAVi riikliku raadiojaama kontori.
                     1. oktoobril 2015 toimus piirkonnas PK5 kohtumine Ngaïkosseti ja Front Populaire pour la Renaissance de Centrafrique (FPRC) juhi Haroun Gaye vahel eesmärgiga kavandada ühise rünnaku toimepanek Banguis laupäeval, 3. oktoobril.
                     8. oktoobril 2015 teatas KAVi justiitsminister, et on kavas uurida, milline oli Ngaïkosseti ja teiste isikute roll 2015. aasta septembris Banguis toimunud vägivallategudes. Ngaïkosset ja teised leiti olevat osalenud tegevuses, mis on „koletu käitumine, mis seisneb riigi sisejulgeoleku rikkumises, konspiratsioonis, kodusõjale õhutamises, kodanikuallumatuses, vihakuriteos ja süüteost osavõtus“. KAVi kohtuasutustele anti korraldus alustada uurimist, et otsida üles ja vahistada kõnealuste tegude toimepanijad ja nende kaasosalised.
                     Usutavasti palus Ngaïkosset 11. oktoobril 2015 tema juhitavatel anti-Balaka võitlejatel panna toime inimrööve, keskendudes eelkõige Prantsusmaa kodanikele, kuid ka KAVi poliitikutele ja ÜRO ametnikele, et sundida lahkuma üleminekuperioodi presidenti Catherine Samba-Panzat.“


title: Komisjoni rakendusmäärus (EL) 2018/875, 15. juuni 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
               18.6.2018

               ET

               Euroopa Liidu Teataja

               L 154/1

         KOMISJONI RAKENDUSMÄÄRUS (EL) 2018/875,
   15. juuni 2018,
   millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

               (2)

               7. juunil 2018 otsustas ÜRO Julgeolekunõukogu sanktsioonide komitee kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

               (3)

               Seepärast tuleks määruse (EÜ) nr 1210/2003 III lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1210/2003 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuni 2018

            Komisjoni nimel

            presidendi eest

            välispoliitika vahendite talituse direktor

      (1)  ELT L 169, 8.7.2003, lk 6.

      LISA
      Määruse (EÜ) nr 1210/2003 III lisast kustutatakse järgmine kanne:

                     „1.

                     Central Bank of Iraq, Rashid Street, Bagdad, Iraak. Muu teave: endine juhataja oli dr Issam El Moulla HWEISH; harukontorid Mosulis ja Basras.“


title: Komisjoni rakendusmäärus (EL) 2018/919, 27. juuni 2018, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
               29.6.2018

               ET

               Euroopa Liidu Teataja

               L 164/2

         KOMISJONI RAKENDUSMÄÄRUS (EL) 2018/919,
   27. juuni 2018,
   millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
   ning arvestades järgmist:

               (1)

               Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

               (2)

               Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

               (3)

               Määrust (EÜ) nr 1484/95 tuleks vastavalt muuta.

               (4)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1484/95 I lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2018

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 150, 20.5.2014, lk 1.

      (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

      LISA
      „
            I LISA

                        CN-kood

                        Toote kirjeldus

                        Tüüpiline hind
                        (eurot/100 kg)

                        Artiklis 3 osutatud tagatis
                        (eurot/100 kg)

                        Päritolu (1)

                        0207 12 10

                        Kana ja kuke (liigist Gallus domesticus) rümbad, nn 70 % kanarümbad, külmutatud

                        101,3

                        0

                        AR

                        0207 12 90

                        Kana ja kuke (liigist Gallus domesticus) rümbad, nn 65 % kanarümbad, külmutatud

                        127,4

                        0

                        AR

                        225,0

                        0

                        BR

                        0207 14 10

                        Kana ja kuke (liigist Gallus domesticus) kondita tükid, külmutatud

                        240,2

                        18

                        AR

                        225,9

                        22

                        BR

                        333,9

                        0

                        CL

                        236,6

                        19

                        TH

                        0207 27 10

                        Kalkuni kondita tükid, külmutatud

                        304,7

                        0

                        BR

                        323,1

                        0

                        CL

                        0408 91 80

                        Kooreta linnumunad, kuivatatud

                        242,1

                        1

                        AR

                        1602 32 11

                        Kuumtöötlemata tooted kanast ja kukest (liigist Gallus domesticus)

                        247,7

                        12

                        BR

                  “

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).